นายกรัฐมนตรี ห่วงใยสุขภาพประชาชนช่วงหน้าฝน เพิ่มปัจจัยเสี่ยงโรคติดเชื้อทางเดินหายใจ
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า ขณะนี้ในหลายพื้นที่ของประเทศไทย มีฝนตกหนัก ซึ่งอาจส่งผลทำให้ประชาชนเจ็บป่วยหรือไม่สบายจากโรคทางเดินหายใจ ทั้งโควิด-19 และไข้หวัดใหญ่ นายกรัฐมนตรีและรัฐมนตรีว่าการกระทรวงกลาโหม ฝากความห่วงใย แนะประชาชนให้ดูแลรักษาสุขภาพให้แข็งแรงและหมั่นเฝ้าสังเกตอาการ หากรู้สึกไม่สบาย เช่น มีอาการอ่อนเพลีย เหนื่อย ไอแห้ง เจ็บคอ มีไข้ มีน้ำมูก ปวดศีรษะ เวียนศีรษะ คลื่นไส้ ปวดเมื่อยตามร่างกาย เบื้องตนให้รีบตรวจ ATK ก่อน เพื่อตรวจสอบว่าเป็นโรคโควิด-19 หรือไม่ เพื่อจะได้เข้าสู่กระบวนการรักษาอย่างทันท่วงที ขณะเดียว ขอให้ประชาชนรีบเข้ารับการฉีดวัคซีนเข็มกระตุ้น ให้ครอบคลุมมากขึ้น และให้ใช้ชีวิตประจำวัน ยึดหลักการปฏิบัติตามมาตรการ Universal Prevention หรือมาตรการป้องกันการติดเชื้อแบบครอบจักวาล โดยเฉพาะการสวมหน้ากากอนามัย 100% ไม่ใช้ของใช้ส่วนตัวร่วมกับผู้อื่น กินอาหารร้อนปรุงสุกและใช้ช้อนกลาง เพื่อให้สามารถอยู่ร่วมกับโควิด-19 อย่างปลอดภัย และยังสามารถป้องกันโรคฝีดาษวานรได้อีกด้วย